“พัฒนาอินเตอร์คูล” ผนึก BAUEN เสริมแกร่งพอร์ต “เครื่องใช้ไฟฟ้า” ระดับโลก
“พัฒนาอินเตอร์คูล” ผนึก “บาวเอ้น” เสริมแกร่งพอร์ตเครื่องใช้ไฟฟ้าในบ้านระดับโลก รองรับไลฟ์สไตล์คนทำบ้านด้านฟังก์ชันและดีไซน์สู่ “Smart Kitchen”
“พัฒนาอินเตอร์คูล” ผนึก “บาวเอ้น” เสริมแกร่งพอร์ตเครื่องใช้ไฟฟ้าในบ้านระดับโลก รองรับไลฟ์สไตล์คนทำบ้านด้านฟังก์ชันและดีไซน์สู่ “Smart Kitchen”
15 ธ.ค. 2565

บริษัท พัฒนาอินเตอร์คูล จำกัด (Patana Intercool) บริษัทในกลุ่มบริษัท ยูนิเวนเจอร์ จำกัด (มหาชน) หรือ UV ร่วมมือกับ BAUEN (บาวเอ้น) ผู้ให้บริการรีโนเวตบ้านแบบครบวงจร ด้วยทีมสำรวจ ออกแบบ สถาปนิก วิศวกร พร้อมทีมติดตั้ง เพื่อช่วยหาความต้องการ และออกแบบงานบิ๊วอินให้เหมาะสมกับการใช้งานของทุกคนในครอบครัว
โดยยังให้ความสวยงามตามสไตล์ที่คุณต้องการ ร่วมพัฒนากลุ่มสินค้ารองรับครัวเรือนที่ต้องการ appliance ระดับมืออาชีพ โดยขยายพอร์ตโฟลิโอผลิตภัณฑ์กลุ่ม Appliance ชูจุดเด่นสินค้าที่สามารถปรับแต่งได้ตามความต้องการและตรงกับดีไซน์ของบ้าน ตอบโจทย์ไลฟ์สไตล์คนทำบ้านระดับไฮเอนด์ที่สนใจผลิตภัณฑ์คุณภาพระดับโลกด้วยการใช้งานอย่างมืออาชีพแบบ Smart Kitchen มั่นใจความร่วมมือจะช่วยพัฒนาสินค้าใหม่ๆได้ตรงโจทย์ลูกค้าและเสริมความแข็งแกร่งของแบรนด์
ด้าน นายเอกพงษ์ ตั้งสิริมานะกุล กรรมการผู้จัดการ บริษัท พัฒนาอินเตอร์คูล จำกัด เปิดเผยว่า ที่ผ่านมาบริษัทมุ่งเน้นการผลิตและจำหน่ายผลิตภัณฑ์แก่ลูกค้าในกลุ่มธุรกิจเชิงพาณิชย์ (Commercial) เป็นหลัก ซึ่งความร่วมมือกับบาวเอ้นครั้งนี้จะเป็นการรุกตลาดครั้งแรกในกลุ่มลูกค้าครัวเรือน (Home use)
โดยบริษัทจะร่วมพัฒนาและผลิตสินค้าในประเทศไทยตามมาตรฐานระดับโลก ด้วยจุดเด่นการผลิตที่สามารถปรับแต่งได้ทั้งหมดตามแบบที่ลูกค้าต้องการ ผสานเข้ากับงานดีไซน์ของบ้านและผนวก เทคโนโลยีด้านไอโอที (Internet of things) เพื่อตอบโจทย์กลุ่มผู้ที่มีความต้องการผลิตภัณฑ์ในระดับ Commercial นำมาใช้งานในระดับ Home Use ด้วยแนวคิดการอำนวยความสะดวกให้ลูกค้าใช้งานได้จริงมากที่สุด
ทั้งนี้ ปัจจุบันบริษัทสามารถผลิตและติดตั้งตู้แช่เย็นได้ทุกขนาดทุกประเภท ตามความต้องการของลูกค้า และขยายสู่การนำเข้าสินค้าที่เลือกสรรแบรนด์ชั้นนำจากต่างประเทศเพื่อรองรับความต้องการของลูกค้าเพิ่มขึ้น อาทิ เตาอบอัจฉริยะ (Combi Oven) แบรนด์ RATIONAL (เรชันนอล) จากประเทศเยอรมนี และแบรนด์ UNOX (อูนอกซ์) จากประเทศอิตาลี, เครื่องล้างจานอัตโนมัติแบรนด์ HOBART (โฮบาร์ท) จากประเทศสหรัฐอเมริกา, ตู้แช่ไวน์พรีเมี่ยมแบรนด์ BACCHUS (บาคัส), ที่เปิดขวดไวน์แบรนด์ BOJ (บีโอเจ) และขยายการผลิตสู่งานเครื่องครัวสแตนเลสด้วยการรับออกแบบติดตั้งงานแบบครบวงจร โดยทีมผู้เชี่ยวชาญที่พร้อมให้คำปรึกษาในทุกขั้นตอน เป็นต้น สามารถดูรายละเอียดสินค้าเพิ่มเติมได้ที่ https://www.patanaintercool.com/
“จากพฤติกรรมผู้บริโภคที่เปลี่ยนแปลง ผู้คนต้องการอยู่บ้านเป็นเวลานานและหันมาสนใจการทำอาหารที่ต้องการความเป็นมืออาชีพมากขึ้น จึงเป็นโอกาสที่ดีที่ได้ร่วมมือกับบาวเอ้นในการขยายตลาดสู่กลุ่มลูกค้าในระดับ Home Use ถือเป็นครั้งแรกของพัฒนาอินเตอร์คูลในการเจาะฐานลูกค้ากลุ่มนี้ สำหรับความร่วมมือบริษัทพร้อมให้บริการด้านตู้แช่หรือตู้เย็นที่สามารถออกแบบได้เอง ซึ่งเราสามารถผลิตตู้แช่ระดับ Commercial เพื่อนำมาใช้ในบ้านที่มีครอบครัวขนาดใหญ่ซึ่งจะล้อไปกับดีไซน์ของบ้าน อีกทั้งผสานเทคโนโลยี IOT เข้าไปเพื่อให้ลูกค้าสามารถควบคุมอุณหภูมิได้ผ่านหน้าจอ ทำให้สะดวกสบายในการใช้งานได้มากขึ้น เพื่อให้เป็น Smart Kitchen ตามอุดมคติของลูกค้า” นายเอกพงษ์ กล่าว
ขณะที่การนำเทคโนโลยี IOT มาใช้ ช่วยสนับสนุนงานด้านการบริการของบริษัท โดยเจ้าหน้าที่ของบริษัทสามารถดูแลและติดตามระบบก่อนเกิดปัญหา ทำให้สามารถซ่อมบำรุงได้ทันท่วงที อีกทั้งยังสนับสนุนด้านประสิทธิภาพการทำงานของผลิตภัณฑ์ที่ลูกค้าสามารถปรับหรือควบคุมอุณหภูมิให้เหมาะสมกับประเภทของที่นำมาแช่ได้ อาทิ ไวน์ เนื้อสัตว์ ผักสด เป็นต้น
นอกจากนี้บริษัทยังได้มุ่งเน้นนวัตกรรมความเย็นสีเขียว (Green Refrigerant) เพื่อลดการปล่อยก๊าซเรือนกระจกด้วยการใช้สารทำความเย็นธรรมชาติ (R290) เทคโนโลยีทำความเย็นที่ช่วยประหยัดพลังงานและเป็นมิตรต่อสิ่งแวดล้อม การเลือกใช้ฉนวนรักษ์โลก (Cyclopentane) ฉนวนเก็บความเย็นที่ลดการปล่อยสารทำลายโอโซนในชั้นบรรยากาศซึ่งก่อให้เกิดภาวะโลกร้อน และฉลากประหยัดไฟเบอร์ 5 ที่ให้ประสิทธิภาพในการทำงานสูงและประหยัดไฟ จากการรับรองของการไฟฟ้าฝ่ายผลิตแห่งประเทศไทยและกระทรวงพลังงาน
ขณะเดียวกันได้วางนโยบาย Carbon Neutral ไปจนถึง Net Zero Carbon ด้วยการปรับกระบวนการผลิตทุกชิ้นส่วนเพื่อลดการปล่อยคาร์บอนและหันมาพึ่งพิงพลังงานทดแทนจากโซลาร์รูฟท็อป ปัจจุบันติดตั้งแล้วกว่า 50% ของพื้นที่โรงงาน เพื่อช่วยประหยัดพลังงานและได้นำหุ่นยนต์มาช่วยในการผลิตเพื่อลดการสูญเสียของเหลือทิ้งให้มากที่สุด ซึ่งทั้งหมดเป็นแผนความยั่งยืนในการดำเนินงานที่บริษัทได้ตระหนักถึงประเด็นนี้เป็นสำคัญ
นางสาวพันธิชา เลขวัต BAUEN Director เสริมว่า ความร่วมมือระหว่าง BAUEN และ Patana Intercool ครั้งนี้นับเป็นการต่อยอดธุรกิจการค้าระหว่างผู้ค้ากับหน่วยธุรกิจ (B2B) สู่การค้าระหว่างผู้ค้าโดยตรงถึงลูกค้า (B2C) ในผลิตภัณฑ์กลุ่มเครื่องใช้ภายในบ้าน (Appliance) เพื่อตอบโจทย์กลุ่มลูกค้าของ BAUEN ที่ต้องการความสมบูรณ์แบบด้านฟังก์ชัน สอดรับกับดีไซน์แบบ Timeless Aesthetic  ซึ่งบริษัทมุ่งเน้นความสะดวกสบายและสินค้าตอบสนองการใช้ชีวิตให้ง่ายที่สุดอย่างมีระดับ
“ผลิตภัณฑ์ในกลุ่ม appliance ที่เราจับมือกับพัฒนาอินเตอร์คูล จะเป็นการเข้ามาเติมเต็มและร่วมกันพัฒนาสินค้าให้ส่งมอบ Ultimate Living Experience ให้กับลูกค้า ผนวกเข้ากับการดีไซน์บ้านของแบรนด์บาวเอ้นได้อย่างลงตัว และมีประสิทธิภาพการใช้งานที่ทนทานอย่างหนัก เพราะกลุ่มลูกค้าของเราจะเป็นกลุ่มที่อยากใช้เวลาร่วมกันกับเพื่อนที่มาบ้านหรือกับครอบครัวจึงอยากเลือกสินค้าที่มีผลลัพธ์ในการใช้งานอย่างมืออาชีพเพื่อดูแลคนที่อยู่รอบกายให้ดีที่สุด และสิ่งสำคัญนอกเหนือจากการใช้งานเรายังให้ความสำคัญในกระบวนการติดตั้ง ซ่อมบำรุง เพื่อให้ลูกค้าใช้งานได้อย่างคุ้มค่า ยาวนาน ดังนั้นหากลูกค้าที่สนใจบ้านในแบบบาวเอ้นสามารถเข้าไปดูรายละเอียดได้ที่ https://bauenliving.com” นางสาวพันธิชา กล่าว